આગ મોટાભાગના કારખાનાના પરિસરમાં ફરી વળી હતી. આ બનાવના પગલે મહાનગર પાલિકાના ફાયર અને પોલીસ ને જાણ કરવામાં આવી હતી. વિકરાળ આગના સમાચાર મળતા જ ફાયરના ત્રણ ટેન્ડરો રવાના કરાયા હતા. પરંતુ આગની વિકરાળતાને પગલે વધુ ૬ ટેન્ડરો દોડાવાયા હતા. આ ઘટનાને પગલે રાત હોવા છતાં લોકોના ટોળા એકત્ર થઇ ગયા હતા. પ્રચંડ આગ સામે ફાયરે ચલાવેલા પાણીના મારા છતાં પાંચેક કલાક ની જહેમત બાદ પણ આગ કાબુમાં આવી ન હતી.